Ανάπτυξη προγνωστικού σκορ για εκτίμηση του κινδύνου εμφάνισης υπασβεστιαιμίας μετά από ολική θυρεοειδεκτομή. Μία αναδρομική μελέτη
Creators: name: Παπαναστασίου, Αναστάσιος Αθανασίου
Publisher: name: Aristotle University of Thessaloniki
Year: 2018
Subjects: Υπασβεστιαιμία
Ολική θυρεοειδεκτομή
Προγνωστικό σκορ
Υποπαραθυρεοειδισμός
Hypocalcaemia
Total thyroidectomy
Predictive score
Hypoparathyroidism

description: Η πιο συχνή επιπλοκή σε ασθενείς μετά από ολική θυρεοειδεκτομή είναι η υπασβεστιαιμία, είτε προσωρινή, είτε πιο σπάνια μόνιμη. Μέχρι σήμερα υπάρχουν αρκετές βιβλιογραφικές αναφορές για διάφορους προγνωστικούς παράγοντες της παραπάνω επιπλοκής, χωρίς όμως κάποιος να είναι αρκετά αποτελεσματικός. Στόχος της παρούσας μελέτης είναι να αναπτυχθεί ένα αξιόπιστο προγνωστικό εργαλείο χρησιμοποιώντας ορισμένους από αυτούς ταυτόχρονα σε ένα σκορ. Γι’ αυτό το λόγο, πραγματοποιήθηκε αναδρομική έρευνα σε ασθενείς, που σε ένα συγκεκριμένο διάστημα είχαν υποβληθεί σε ολική θυρεοειδεκτομή. Συγκεντρώθηκαν συνολικά δεδομένα από 36 ασθενείς και μελετήθηκε εάν υπάρχει στατιστικά σημαντική σχέση μεταξύ του κινδύνου εμφάνισης υπασβεστιαιμίας και 11 προεπιλεγμένων προγνωστικών παραγόντων. Στη συνέχεια, διαμορφώθηκε το προγνωστικό σκορ, στο οποίο συμπεριλήφθηκαν οι 7 παράγοντες που παρουσίασαν στατιστικά σημαντική σχέση. Έπειτα, διενεργήθηκε εκτενής έλεγχος της προγνωστικής αξίας του ανωτέρου σκορ. Διαπιστώθηκε, λοιπόν, ότι σε βαθμολογία από 3 και πάνω η ευαισθησία ήταν 100%, η ειδικότητα 70,83%, η θετική προγνωστική αξία 63,15% και η αρνητική προγνωστική αξία 100%. Συμπερασματικά, λόγω της υψηλής ευαισθησίας είναι δυνατόν να προβλεφθούν οι ασθενείς με χαμηλότερη του φυσιολογικού μετεγχειρητική συγκέντρωση ασβεστίου, παρέχοντας τη δυνατότητα στον θεράπων ιατρό να λάβει έγκαιρα τα απαιτούμενα μέτρα. Βέβαια, σε αυτούς θα περιλαμβάνονται και ορισμένοι, οι οποίοι τελικά δεν θα εμφάνιζαν υπασβεστιαιμία, αφού η ειδικότητα είναι 70,83%. Στους συγκεκριμένους μπορεί να χορηγηθεί η προληπτική φαρμακευτική αγωγή της υπασβεστιαιμίας, γιατί παρουσιάζει λίγες ανεπιθύμητες ενέργειες που γρήγορα αντιστρέφονται. Παράλληλα, η υψηλή αρνητική προγνωστική αξία επιτρέπει τον αποκλεισμό των ασθενών, με βαθμολογία μικρότερη του 3 στο σκορ, από την φαρμακευτική αγωγή. Το γεγονός αυτό συνεπάγεται και μικρότερης διάρκειας νοσηλεία.
description: The most common complication in patients after total thyroidectomy is hypocalcaemia, either temporary or more rarely permanent. To date, there are several bibliographic references for various predictors of the above complication, but neither of them is effective enough. The aim of this study is to develop a reliable predictive tool, using some of them at one score. For this reason, a retrospective study was performed on patients who had undergone total thyroidectomy at a particular period of time. Data were collected from 36 patients and studied if there was a statistically significant relationship between the risk of hypocalcaemia and 11 preselected prognostic factors. Then, the prognostic score was formed, which included the 7 factors that showed a statistically significant relationship. Moreover, an extensive check of the predictive value of the above score was performed. It was found therefore, that at a value of 3 and above the sensitivity was 100%, the specificity 70.83%, the positive predictive value 63.15% and the negative predictive value 100%. In conclusion, because of the high sensitivity, it is possible to predict patients with lower normal postoperative calcium concentration, enabling the physician to take the necessary measures. However, between them will be also included some who would not have finally hypocalcaemia, due to the fact that specificity is 70%. Prophylactic treatment of hypocalcaemia can be given to these patients because it has few side effects, that can be quickly reversed. At the same time, the high negative predictive value allows patients, with a value of less than 3 in the score, to be excluded from medication. Also, these patients may require shorter hospitalization.